《于安城答灵运诗 其五》
南北朝·谢瞻

跬行安步武，铩翮周数仞。岂不识高远，违方往有吝。

岁寒霜雪严，过半路愈峻。量己畏友朋，勇退不敢进。

行矣励令猷，写诚酬来讯。

作者简介：（约387—约421）南朝朱陈郡阳夏人，字宣远。一曰名檐，字通远。善为文，辞采丰美，与族叔混、族弟灵运俱有盛名。初为桓伟安西参军。宋时，为中书侍郎，以其弟谢晦权遇日重，惊骇惧祸，乃自请降黜，为豫章太守。遇疾卒。